open-index/open-wikipedia-markdown huggingface dataset:
Lennard-Jonesin potentiaali

**Lennard-Jones (6,12)-potentiaali** kuvaa neutraalien atomien ja/tai molekyylien välistä vuorovaikutusenergiaa ydinten etäisyyden funktiona. Lennard-Jones (6,12)-potentiaali on saanut nimensä englantilaisen matemaatikon John Edward Lennard-Jonesin mukaan.

## Lennard-Jones (6,12)-potentiaali
Tätä LJ-potentiaalia käytetään menestyksellä kuvaamaan atomien ja/tai molekyylien välisiä dispersiovoimia,<sup>A</sup> dipoli-dipoli-vuorovaikutuksia, ja dipoli-indusoitu dipoli-vuorovaikutuksia. LJ-potentiaali on  kirjallisuudessa muodoissa

::::\qquad V(r)\,=\,4\epsilon\Big[\Big(\frac{\sigma}{r}\Big)^{12}-\Big(\frac{\sigma}{r}\Big)^6\,\Big]\,=\,\epsilon\Big[\Big(\frac{r_m}{r}\Big)^{12}-2\Big(\frac{r_m}{r}\Big)^6\,\Big]

Tässä r on ydinten välinen etäisyys Å-yksiköissä<sup>B</sup>, ydinten välisellä etäisyydellä \sigma vuorovaikutusenergia on 0, 4\epsilon on oheisella kuvaajalla matemaattisen funktion minimin syvyys (amplitudi), mutta toisaalta etäisyydellä r_m = \sqrt[6]{2}\sigma potentiaalienergialla on arvo -\epsilon. LJ-potentiaalissa on kaksi termiä, joista ensimmäinen kuvaa ydinten välistä hylkimistä (repulsiota) ja jälkimmäinen termi kuvaa ydinten välistä toisiansa puoleensa vetävää voimaa (attraktiota). Tämä kuvaa hyvin dipoli-dipoli vuorovaikutusta, joten sillä on kokeellinen perusta. Sitä vastoin LJ-potentiaalin ensimmäinen termi on valittu vain matemaattisin perustein. Toinen tapa esittää Lennard-Jones (6,12)-potentiaali on käyttää redusoitua muotoa.<sup>D</sup> LJ-potentiaalista on myös muita funktiomuotoja, kuten Lennard-Jones (9,6)-potentiaali:

::::\qquad V(r)\,=\,\epsilon\Big[2\Big(\frac{\sigma}{r}\Big)^{9}-3\Big(\frac{\sigma}{r}\Big)^6\,\Big]

Yleisesti ydinten välistä vuorovaikutusenergiaa kuvataan käyttämällä hylkivää termiä V(r)=a\,e^{-br} tai V(r)=\frac{a}{r^m} yhdessä puoleensa vetävän termin V(r)=r^{-n} kanssa kuten LJ-potentiaalissa tai muodossa (Buckingham-potentiaali)

::::\qquad V(r)\,=\,a\,e^{-br}-\frac{c}{r^n}

Tässä a, b, c, n ovat vakioita.

## Lisätieto

A Dispersiovoimia on olemassa atomien välillä ja molekyylien välillä. Nämä voimat ovat merkittäviä kiinteille aineille, kaasuille niiden merkitys on vähäinen. Englanninkielinen sana dipole on suomennettu yleisen kemian kirjoissa dipooli ja muualla dipoli. Tässä on valittu vakiintunut tapa.

B 1 \text{Å} = 1 \cdot 10^{-10} \text{m}

D Redusoitu esitys Lennard-Jones (6,12)-potentiaalista.

## Katso myös
* Reaktiokinetiikka
* Morse-potentiaali

## Lähteet
Audionomi

**Audionomi** on hoitotyön, kuulo- ja tasapainotutkimusten ja kuulon kuntoutuksen asiantuntija. Audionomi työskentelee erikoissairaanhoidossa, perusterveydenhuollossa, kuntoutus- ja tutkimuslaitoksissa ja järjestöissä.

Audionomikoulutus järjestetään sairaanhoitajan tai terveydenhoitajan ammattikorkeakoulututkinnon jälkeisinä erikoistumisopintoina, joiden laajuus on 60 opintopistettä.

## Aiheesta muualla
*Terveydenhoitajaliitto
*Audionomiyhdistys
Enora Latuillière

**Enora Latuillière** (s. 31. heinäkuuta 1992) on ranskalainen ampumahiihtäjä. Hän hiihti toisen osuuden Ranskan hopeaviestijoukkueessa Kontiolahden MM-kilpailuissa 2015. Hänen paras saavutuksensa ampumahiihdon maailmancupissa on kymmenes sija pikakilpailussa Östersundissa kaudella 2014–2015. Latuillière on saavuttanut kaksi hopeaa ampumahiihdon EM-kilpailuissa.

## Lähteet
*
Suomen Terveydenhoitajaliitto

**Suomen Terveydenhoitajaliitto** STHL ry, Finlands Hälsovårdarförbund FHVF rf on terveydenhoitajien ja audionomien ammatillinen etujärjestö. Suomen Terveydenhoitajaliittoon kuuluu terveydenhoitajia, audionomeja, alan opiskelijoita, opettajia, tutkijoita ja johtajia. Terveydenhoitajaliitolla on 15 alueellista terveydenhoitajayhdistystä ja valtakunnallinen Audionomiyhdistys. Terveydenhoitajaliiton keskusjärjestö on Akava. Suurin osa Terveydenhoitajaliiton jäsenistä kuuluu Julkialan koulutettujen neuvottelujärjestö JUKOn neuvottelemien työehtosopimusten piiriin.

## Historia
Terveydenhoitajaliiton perusti terveydenhuoltoneuvos Tyyne Luoma vuonna 1938. Suomen ensimmäinen terveydenhuoltoneuvos Tyyne Luoma (1893–1970) oli suomalaisen terveyssisarlaitoksen ja kansanterveystyön merkittävä kehittäjä, kouluttaja ja organisaattori. Kansallista terveydenhoitajapäivää vietetään vuosittain 18. syyskuuta Tyynen nimipäivänä.

## Keskeiset tehtävät
* Valvoa vahvasti etuja, neuvoa ja auttaa palkka- ja muissa työsuhdeasioissa.
* Edistää työssä jaksamista ja työhyvinvointia.
* Vaikuttaa terveydenhoitajien työn, ammatin ja koulutuksen kehittämiseen.
* Vaikuttaa lausunnoilla, kannanotoilla ja aloitteilla työmarkkina-, koulutus- ja terveyspolitiikkaan.
* Tukea osaamisen ylläpitämisessä ja vahvistamisessa täydennyskoulutusta järjestämällä.

## Jäsenyhdistykset

* Etelä-Pohjanmaan terveydenhoitajayhdistys ry
* Etelä-Savon terveydenhoitajayhdistys ry
* Helsingin terveydenhoitajayhdistys ry
* Hämeen terveydenhoitajayhdistys ry
* Keski-Pohjanmaan terveydenhoitajayhdistys ry 
* Keski-Suomen terveydenhoitajayhdistys ry
* Kymen terveydenhoitajayhdistys ry
* Lapin terveydenhoitajayhdistys ry

* Pohjois-Karjalan terveydenhoitajayhdistys ry
* Pohjois-Pohjanmaan terveydenhoitajayhdistys ry
* Pohjois-Savon terveydenhoitajayhdistys ry
* Päijät-Hämeen terveydenhoitajayhdistys ry
* Satakunnan terveydenhoitajayhdistys ry
* Uudenmaan terveydenhoitajayhdistys ry
* Varsinais-Suomen terveydenhoitajayhdistys ry
* Audionomiyhdistys ry

## Lähteet

## Aiheesta muualla
* Suomen Terveydenhoitajaliiton kotisivut
* Audionomiyhdistys
Teemu Terho

**Teemu Terho** (s. 31. maaliskuuta 1979 Tampere) on uransa jo päättänyt suomalainen futsalpelaaja. Hän lopetti uransa kauden 2012-2013 jälkeen. Terho voitti Ilves FS:n kanssa kahdesti Futsal-liigan kausina 2004-2005 ja 2005-2006. Terho pelasi uransa aikana Futsal-liigassa 135 peliä, joissa syntyi tehot 52+72. Terhon viimeiseksi seuraksi jäi Golden Futsal Team.

Suomen futsalmaajoukkueessa Terho pelasi vuodet 2004-2012. Hän pelasi 64 ottelua ja teki niissä 16 maalia. Terho on Suomen kaikkien aikojen neljänneksi eniten futsalmaaotteluita pelannut pelaaja ja myös neljänneksi eniten maaleja tehnyt pelaaja. Terho toimi kapteenina 25 maaottelussa, joka on toiseksi eniten Jani Modigin jälkeen. 

Terho pelasi myös Suomen beachfutismaajoukkueen historian ensimmäisessä ottelussa Viroa vastaan vuonna 2009.

## Lähteet
* http://www.futsalplanet.com/gallery/gallery-02.asp?PerId=1330
* http://www.goldenfutsalteam.com/player/teemu-terho/
Volframitrioksidi

**Volframitrioksidi** eli **volframi(VI)oksidi** (WO3) on epäorgaaninen yhdiste ja eräs volframin oksideista. Yhdistettä käytetään muun muassa metallisen volframin ja volframiyhdisteiden valmistukseen sekä väriaineena.

## Ominaisuudet
Huoneenlämpötilassa volframitrioksidi on keltaista kiteistä ainetta. Yhdiste ei liukene veteen eikä happoliuoksiin, mutta liukenee emäksisiin liuoksiin muodostaen volframaatteja. Se on siis luonteeltaan happoanhydridi. Volframitrioksidilla on useita, vähintään 7, eri kidemuotoa ja eri kidemuodot ovat stabiileja eri lämpötiloissa. Volframitrioksidin rakenne koostuu huoneenlämpötilassa kulmistaan linkittyneistä WO6-oktaedreistä. Volframitrioksidi voidaan pelkistää vedyn avulla metalliseksi volframiksi. Kuumennettaessa yhdistettä alipaineessa tai volframijauheen kanssa muodostuu ruskeaa volframidioksidia. Välivaiheena muodostuu sinisiä ja violetteja yhdisteitä.

## Valmistus ja käyttö
Volframitrioksidia muodostuu kuumennettaessa metallista volframia happea sisältävässä ilmassa. Sitä muodostuu myös kalsinoitaessa luontaisia volframaattimalmeja scheeliittiä ja volframiittia.

Volframitrioksidista valmistetaan metallista volframia pelkistämällä vedyn avulla. Yhdistettä voidaan käyttää myös keramiikassa keltaisena väriaineena ja sinisen väriaineen volframisinisen valmistukseen. Volframitrioksidia käytetään myös useiden muiden volframiyhdisteiden kuten volframikarbidin valmistamiseen.

## Lähteet
Obbi Oulare

**Mamadou Obbi Oulare** (s. 8. tammikuuta 1996) on guinealaiset sukujuuret omaava belgialainen jalkapalloilija, joka edustaa Jupiler Pro Leaguessa pelaavaa Club Bruggea. Pelipaikaltaan Oulare on hyökkääjä. Hänen isänsä, guinealainen Souleymane Oulare, oli myös jalkapalloilija.

## Seurajoukkueura
Oulare edusti nuorissa muun muassa ranskalaista Lille OSC:ia, jossa hän pelasi vuodet 2006-2011. Vuonna 2013 hän siirtyi Club Bruggen nuorten joukkueeseen. Edustusjoukkueessa Jupiler Pro Leaguessa Oulare debytoi syyskuussa 2014 KRC Genkiä vastaan. Kaudella 2014-2015 Oulare debytoi myös Eurooppa-liigassa HJK:ta vastaan.

## Maajoukkueura
Oulare on pelannut Belgian eri nuorten maajoukkueissa. Nykyisin hän edustaa alle 19-vuotiaita, joissa hän on pelannut vuodesta 2014. Viidessä maaottelussa on syntynyt peräti kuusi osumaa.

## Lähteet
*
Luettelo televisiosarjan S.H.I.E.L.D. Agentit jaksoista

*[[S.H.I.E.L.D. Agentit]]* on yhdysvaltalainen Joss Whedonin, Jed Whedonin ja Maurissa Tancharoenin luoma televisiosarja, joka perustuu Marvelin supersankarisarjakuviin. Sitä alettiin esittää Yhdysvalloissa ABC-kanavalla 24. syyskuuta 2013. Suomessa sarjan kaksi ensimmäistä tuotantokautta on esitetty televisiossa Fox-kanavalla ja kolmas, neljäs ja viides tuotantokausi ovat olleet katsottavissa Viaplayn kautta. Kuudes ja seitsemäs tuotantokausi tulivat katsottaviksi Suomeen Disney+:n kautta.

## Yhteenveto


## Jaksot
### Ensimmäinen tuotantokausi (2013–2014)

|}

### Toinen tuotantokausi (2014–2015)

|}

### Kolmas tuotantokausi (2015–2016)

|}

### Neljäs tuotantokausi (2016–2017)

|}

### Viides tuotantokausi (2017–2018)

|}

### Kuudes tuotantokausi (2019)

|}

### Seitsemäs tuotantokausi (2020)

|}

## Lähteet
### Huomioita

### Viitteet

## Aiheesta muualla
*
*
*''Marvel’s Agents of S.H.I.E.L.D.'' The Futon Criticissä (TheFutonCritic.com)
Masahudu Alhassan

**Masahudu Alhassan** (s. 1. joulukuuta 1992 Tarkwa, Ghana) on ghanalainen jalkapalloilija. Hänen pelipaikkansa on vasen laitapuolustaja. Hän edustaa kaudella 2020 Suomen Veikkausliigassa pelaavaa Turun Palloseuraa.

Alhassan pelasi Genoassa neljä Serie A -ottelua kaudella 2011–2012. Tämän jälkeen hän pelasi Serie B:ssä Novaran, Latinan ja Perugian joukkueissa. Hän kuului yli kaksi vuotta Udinesen omistukseen mutta ei päässyt pelaamaan sen edustusjoukkueessa kertaakaan. Vuosina 2018–2019 Alhassan pelasi Albaniassa ja Saudi-Arabiassa. Kaudeksi 2020 hän siirtyi Veikkausliigassa pelaavaan Turun Palloseuraan. Hän teki maalin viidennessä liigaottelussaan FC Lahtea vastaan.

Alhassan on pelannut Ghanan maajoukkueessa kahdeksan ottelua: kaksi vuonna 2011 ja kuusi vuonna 2012. Hän oli mukana Afrikan-mestaruuskilpailuissa 2012 ja pelasi viisi joukkueensa kuudesta ottelusta.

## Lähteet
Torsten Bergman

**Torsten Immanuel Bergman** (s. 23. syyskuuta 1938 Koivulahti) on suomalainen Vihdissä asuva filosofian kandidaatti ja ruotsin kielellä kirjoittava kirjailija.

Bergman valmistui filosofian kandidaatksi 1967. Hän on työskennellyt muun muassa tv-toimittajana.

## Teoksia
* *En skiva lök* : dikter. Schildt, Helsingfors 1960
* *Vad bjuds - mitä tarjotaan*. Yleisradion julkaisusarja 29. Helsinki 1970
* *Allas vår [[Amos Anderson|Amos]]*. Boklaget, Helsingfors 1976
* *Mitt elfte år på TV*. Schildt, Helsingfors 1982
* *Solbrinken : 130 år av kamp för minoritetsskolan på Lojobacke*. T. Bergman, Vichtis 1998

## Palkinnot
* Tiedonjulkistamisen valtionpalkinto 1976 

## Lähteet
Bed of Roses

**”Bed of Roses”** on yhdysvaltalaisen Bon Jovi -yhtyeen kappale vuodelta 1992. Sen on kirjoittanut yhtyeen laulaja Jon Bon Jovi, ja se on yhtyeen viidennen studioalbumin *[[Keep the Faith]]* viides kappale. ”Bed of Roses” on Bon Joville hyvin ominainen hard rock -balladi. Se julkaistiin albumin toisena singlenä 26. tammikuuta 1993, ja siitä tuli yksi yhtyeen uran tunnetuimmista ja suosituimmista kappaleista. 

Lukuisissa eri maissa singlelistoille noussut ”Bed of Roses” esitteli yhtyeen 1990-luvun musiikillisesti kypsemmän uuden linjan, jossa näkyi ratkaiseva ero yhtyeen 1980-luvun glam metal -tyyliin. Singlelistoilla kappale menestyi *Keep the Faith* -albumin singleistä parhaiten, ja esimerkiksi Yhdysvalloissa se nousi Billboard Hot 100 -singlelistan kymmenenneksi ja Hot Mainstream Rock Tracks -listan viidenneksi.

Kappaleesta tuli suosionsa johdosta yksi Bon Jovin konserttien vakiokappaleista, ja se on mukana muun muassa yhtyeen kokoelma-albumilla *[[Cross Road]]* sekä uudelleen sovitettuna versiona albumilla *[[This Left Feels Right]]*. Yhtye levytti kappaleen myös espanjankielisenä versiona, joka julkaistiin nimellä ”Cama de Rosas”.

## Aiheesta muualla
* Bed of Roses discogs.com -sivustolla
Nightcrawler

**Nightcrawler** on vuonna 2014 ensi-iltansa saanut Dan Gilroyn ohjaama ja käsikirjoittama mustan huumorin sävyttämä jännityselokuva. Jake Gyllenhaal näyttelee Lou Bloomia, joka alkaa kuvata öisin onnettomuuksia ja rikoksia ja myydä materiaalia Los Angelesin uutiskanaville. Muissa rooleissa ovat muun muassa Rene Russo, Riz Ahmed ja Bill Paxton.

Elokuvan ensi-ilta oli Toronton elokuvajuhlilla vuonna 2014. Suomessa elokuvan ensi-ilta oli 31. lokakuuta 2014. 

Jake Gyllenhaal sai roolisuorituksestaan parhaan miespääosan Golden Globe, Bafta ja SAG-ehdokkuudet.

## Näyttelijät

## Vastaanotto
### Palkinnot ja ehdokkuudet

## Lähteet

## Aiheesta muualla
* 
*
Anita Wikman

**Anita Inga-Britt Wikman** (s. 22. lokakuuta 1938 Uusikaarlepyy) on suomalainen ruotsin kielellä kirjoittava kirjailija.

Wikman valmistui 1962 apuhoitajaksi ja työskenteli vanhustenhoitajana vuoteen 1980 saakka, jolloin hän ryhtyi päätoimiseksi kirjailijaksi. Wikman julkaisi ensimmäisen kirjansa, runokokoelman *De blå bergen* vuonna 1974. Hänen pääteoksensa on romaanitrilogia *Kråkvals* (1987), *Kråkögat* (1991) ja *Vingklippt* (1996), joka kertoo suutariperheessä 1930- ja 1940-luvulla Uudessakaarlepyyssä kasvavan tytön elämästä.

## Teokset
* *De blå bergen*: dikter. Författarnas andelslag, Jakobstad 1974
* *Därför*: dikter. Författarnas andelslag, Jeppo 1977
* *Väntrum*: dikter. Författarnas andelslag, Jakobstad 1979
* *Kära Alexander*: roman. Författarnas andelslag, Jeppo 1980
* *Du skall icke hava lust*: noveller. Författarnas andelslag, Jeppo 1981
* *Balladen om Siimas-Fii och Sjunga-Matt*: dikter. Författarnas andelslag, Jeppo 1983
* *Sången om Taimi och Sonja*: diktberättelse. Författarnas andelslag 1984
* *Kråkvals*: roman. Författarnas andelslag, Jeppo 1987
* *Vindkast*: visor och sånger. Författarnas andelslag, Jeppo 1988
* *Kråkögat*: roman. Schildt, Helsingfors 1991
* *Ripan*: dikter. Schildt, Esbo 1993
* *Vingklippt*: roman. Schildt, Esbo 1996
* *Synvinklar*: essäer. Författarnas andelslag, Vasa 2003
* *Råk: en berättelse om sorg*: dikter. Anita Wikman, Munsala 2007
* *Allan, Sandra och vi andra*: noveller. Scriptum, Vasa 2011

## Toimitustöitä
* *Pendel: Författarnas andelslags jubileumsantologi 1973-1988*; red. av Lolan Björkman, Gurli Lindén och Anita Wikman. Författarnas andelslag, Jeppo 1988
* *Femtiosex österbottniska författare om sig själva*; redigerad av Yvonne Hoffman, Wava Stürmer, Anita Wikman. Svenska Österbottens litteraturförening, Vasa 1990

## Palkinnot
* Längmanska priset 1978
* SLS:n palkinto 1979

## Lähteet
Marianna Tyni

**Marianna Tyni** (5. lokakuuta 1938 Viipuri – 20. helmikuuta 1981 Helsinki) oli suomalainen antiikin kirjallisuuden suomentaja.

## Suomennoksia
* Theokritos : *Idyllejä* ; kreik. alkuperäisteoksesta suom. Marianna Tyni. Gaudeamus, Helsinki 1974
* Platon : *Teokset 1, Apologia ; Kriton ; Lakhes ; Hippias (lyhyempi dialogi) ; Ion ; Euthyfron ; Kharmides ; Lysis ; Protagoras* ; suomennostyön toimituskunta Holger Thesleff ym. ; suom. Marja Itkonen-Kaila, Marianna Tyni, Kaarle Hirvonen. Otava 1977, 2. painos 1999
* Platon : *Teokset 2, Gorgias ; Menon ; Meneksenos ; Euthydemos ; Kratylos* ; suomennostyön toimituskunta Holger Thesleff ym. ; suom. Marja Itkonen-Kaila, Pentti Saarikoski, Marianna Tyni. Otava 1978, 2. painos 1999
* Platon : *Teokset 5, Sofisti ; Valtiomies ; Timaios ; Kritias ; Filebos* ; suomennostyön toimituskunta Holger Thesleff ym. ; suom. Marja Itkonen-Kaila, A. M. Anttila, Marianna Tyni. Otava 1982, 2. painos 1999

## Toimitustöitä
* *Keskiajan kirjallisuutta ja estetiikkaa* ; toim. Päivi Huuhtanen, Marianna Tyni. Helsingin yliopiston yleisen kirjallisuustieteen, teatteritieteen ja estetiikan laitoksen monistesarja n.o 8. Helsinki 1981 

## Lähteet
Adam Gilljam

**Adam Gilljam** (s. 8. heinäkuuta 1990) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää.

Gilljam nousi kasvattajaseurassaan Broberg/Söderhamn:issa edustusmiehistöön jo 15-vuotiaana kaudella 2005-2006. Kaudella 2008-2009 hänet nimettiin vuoden junioripelaajaksi Ruotsissa. Brobergissa pelatessaan hän ei pässyt kertaakaan loppuotteluun. Siirryttyään syksyllä 2012 tukholmalaiseen Hammarby IF:ään mestaruus tuli heti ensimmäisenä kautena keväällä 2013. Lisäksi hänen roolinsa loppuottelussa oli keskeinen, sillä hän teki aivan ottelun alussa Hammarbyn kaksi ensimmäistä maalia.  Hänelle kausi 2012-2013 olikin läpimurtovuosi. Hänet arvioitiin ensimmäisen Hammarby-kauden perusteella Ruotsin Elitserienin pelaajaparhaimmistoon. 

Gilljam on pelannut yhdet MM-kisat keväällä 2014. Niissä Ruotsi saavutti hopeaa. 

## Saavutukset
**Maajoukkueessa**
* MM-hopea: 2014

**Seurajoukkueissa**
* Ruotsin mestari: 2013

**Henkilökohtaisesti**
* Vuoden junioripelaaja Ruotsissa kaudella 2008-2009

## Lähteet
*International Bandy Database

### Viitteet
Eemeli Pirinen

**Eemeli Pirinen** (s. 21. huhtikuuta 1993) on suomalainen alppihiihtäjä. Hän edustaa Kuopio Ski Clubia ja hänen valmentajinaan toimivat Janne Haarala ja Joni Sandvall.

Pirinen on saavuttanut urallaan yhden aikuisten Suomen mestaruuden suurpujottelussa vuonna 2013. Alppihiihdon maailmancupissa hän kilpaili ensimmäisen kerran marraskuussa 2012 Levin pujottelussa. Maailmancupin pisteille hän pääsi ensimmäisen kerran Åren suurpujottelussa joulukuussa 2014 oltuaan 27:s. Parhaimmillaan hän on ollut 23:s Kranjska Goran suurpujottelussa maaliskuussa 2016.

Schladmingin MM-kilpailuissa 2013 Pirinen sijoittui suurpujottelussa 30:nneksi.

## Lähteet
Mainosgraafikkojen koulu

**Mainosgraafikkojen koulu** eli **MG-koulu** oli vuonna 1956 perustettu oppilaitos Helsingissä, joka koulutti mainosalalla jo toimivia henkilöitä graafisiksi suunnittelijoiksi ja mainostoimistojen art directoreiksi ja ad-assistenteiksi. Koulua ylläpiti Mainosgraafikot ry, jonka nimi muuttui myöhemmin muotoon Graafiset Muotoilijat ry. Nykyisin tämä koulutus on osa Markkinointi-instituutin toimintaa nimillä mainosgraafikon tutkinto MG ja MG-koulu. Kouluttajina toimivat alan ammattilaiset, ja kurssit pidettiin iltaisin.

MG-koulu perustettiin Mainosgraafikot ry:n ja Mainostoimistojen liiton aloitteesta 1956. Ensimmäisinä opettajina toimivat Björn Landström ja Holger Erkelenz. Perustajajäseniin kuulunut Raimo Raimela toimi koulun rehtorina vuodesta 1963 aina 1980-luvun alkuun saakka.

## Lähteet

## Kirjallisuutta
*Kakko, Kari: *Groteski: Mainosgraafikkojen koulun 30-vuotisjuhlajulkaisu*, Mainosgraafikkojen koulu 1986.

## Aiheesta muualla
*Vuosikurssin 2009 verkkosivusto
Tobias Reinholt

**Tobias Reinholt** (s. 4. heinäkuuta 1995 Horsens) on tanskalainen koripalloilija. Sentterinä pelaava Reinholt on pelannut Tanskan ja Suomen pääsarjoissa.

## Pelaajaura

Reinholt on Horsens IC:n kasvatti ja pelasi seuran edustusjoukkueessa Tanskan pääsarjaa kaudella 2012–2013. Hän vietti myös muutaman kuukauden kroatialaisen KK Splitin akatemiassa. Reinholt muutti Suomeen syksyllä 2013 tehtyään nelivuotisen sopimuksen pääsarjajoukkue Kouvojen kanssa. Kouvot hyötyi Reinholtista pystyttyään peluuttamaan juniorijoukkueessa omia kasvattejaan luontaisilla pelipaikoillaan. Lisäksi Reinholt täytti Korisliigan herrasmiessopimuksen kriteerit. Kaudella 2013–2014 Reinholtin vahvistama Kouvojen A-juniorijoukkue voitti ikäluokan Suomen mestrauuden, ja seuran edustusjoukkueessa Reinholt pelasi 11 runkosarjaottelussa 1,3 pisteen ja 0,9 levypallon keskiarvoilla.

Syksyllä 2014 Reinholtin peliaika Kouvoissa jäi vähäiseksi. Hän pelasi neljässä Korisliigaottelussa vähäisiä minuuttimääriä. Marraskuussa Reinholt siirtyi loppukaudeksi vuokralle Tampereen Pyrinnön reservijoukkueeseen. Samassa organisaatiossa työskenteli Reinholtille maajoukkueesta tuttu valmentaja Pieti Poikola. Elokuussa 2015 Reinholt sirtyi Belgian pääsarjajoukkue Base Oostendeen.

Reinholt on pelannut myös Tanskan alle 20-vuotiaiden maajoukkueessa.

Reinholtin veli Esben Reinholt on myös koripalloilija.

## Katso myös

* Korisliigan herrasmiessopimus

## Lähteet
* Tobias Reinholt  baskethotel.com
* Tobias Reinholt  fiba.com 
* Tobias Reinholt basketball profile eurobasket.com 

### Viitteet
Aarre Heino

**Aarre Olavi Heino** (s. 29. joulukuuta 1938 Ylivieska) on suomalainen Tampereen yliopiston emeritus professori ja kirjallisuustieteilijä.

## Teoksia
* *Die beiden Fassungen von [[Gottfried Keller]]s "Grünem Heinrich" : Ein Romantechnischer Versuch* ; väitöskirja. Kirjallisuuden laitoksen julkaisuja 2. Acta Universitatis Tamperensis. Ser. A; 32. Tampere 1969
* *Proosatempo : Ongelmakenttä ja yhteydet proosateoriaan*. Tampereen yliopisto : Yleinen kirjallisuustiede. Monistesarja 2. Tampere 1971
* *Kirjallisuudentutkimuksen tiet*. Kirjallisuuden laitoksen julkaisuja 8. Acta Universitatis Tamperensis. Ser. A, vol. 45. Tampereen yliopisto, Tampere 1972
* *Kertoja : asema ja esiintyminen*. Kirjallisuuden laitoksen julkaisuja 12. Acta Universitatis Tamperensis. Ser. A, vol. 65. Tampereen yliopisto, Tampere 1975
* *Yleisen kirjallisuustieteen etäopetuskokeilu : raportti Seinäjoelta*.  Julkaisusarja A ; 1984, 1. Tampereen yliopisto, Tampere 1984

## Toimitustöitä
* *Thalia tentissä : puheenvuoroja tamperelaisesta teatterista* ; toim. Aarre Heino, Elina Halttunen-Salosaari, Tuire Laurinolli. Monistesarja / Tampereen yliopisto. Yleinen kirjallisuustiede n:o 19. Tampere 1987

## Lähteet
Kirsti Doukas

**Kirsti Irene Doukas** (s. 7. lokakuuta 1964 Alajärvi) on suomalainen korusuunnittelija ja kultaseppä, joka toimi Kalevala Korun pääsuunnittelijana vuosina 1994–2010 sekä myöhemmin saman yrityksen muotoilujohtajana.

Doukas on opiskellut Lahden Muotoiluinstituutissa artenomiksi ja kultasepäksi sekä Taideteollisessa korkeakoulussa taiteen maisteriksi. Hän sai muotoilun valtionpalkinnon vuonna 2006 ja Vuoden kultaseppä -nimityksen 1999. Vuonna 2014 hänet palkittiin Pro Finlandia -mitalilla.

Doukas toimii korusuunnittelijana aviomiehensä, kultaseppämestari Kristian Saarikorven kanssa yhteisessä Saarikorpi Design Oy:ssä Fiskarsissa.

## Lähteet

## Aiheesta muualla
*Kirsti Doukasin sivusto
*Yle Areena: Hopeinen tahto (dokumentti Kirsti Doukasista, 2001)
Karl Henrik Nikula

**Karl Henrik Nikula** (s. 1944) on suomalainen Kristiinankaupungissa asuva filosofian lisensiaatti ja  toimittaja.

## Teoksia
* *Vad bjuds - mitä tarjotaan* ; tekijät Torsten Bergman, Bengt Packalén, Karl-Henrik Nikula. Yleisradion julkaisusarja 29. Helsinki 1970
* *Z. lever!* : radiopjäs. Yleisradio, Helsinki 1985, suomeksi nimellä *Z elää* : kuunnelma. Yleisradio, Helsinki 1987
* *En flykting korsar ditt spår*. Editum, Esbo 1995
* *Varför är det så ont om perestrojka?*. Schildts debatt 1. Schildt, Esbo 1996
* *Brodskys staket*. Schildt, Esbo 2000

## Toimitustöitä
* Åke Mattfolk : *Upprättelsen* : dokumentärroman ; bearbetning Karl Henrik Nikula, Karl Sahlgren. Sahlgren, Otalampi 2006

## Käännöksiä
* *Inblickar i Kristinestads historia* ; text Aune Waronen ; svensk översättning Karl Henrik Nikula ; teckningar Olli Rantamäki. Kristinestads turism, Kristinestad 2007

## Lähteet
Pekka Mattila (jalkapalloilija)

**Pekka Mattila** (s. 9. heinäkuuta 1967 Pori) on entinen suomalainen jalkapalloilija. Hän oli pelipaikaltaan keskikenttäpelaaja, joka pelasi keskellä ja vasemmalla laidalla.

Mattila on Tampereen Ilveksen kasvatti. Hän debytoi Mestaruussarjassa Ilveksen edustusjoukkueessa vierasottelussa Valkeakosken Hakaa vastaan 17. elokuuta 1986. Kaudeksi 1987 Mattila siirtyi I divisioonan Kuopion Eloon. Hän palasi seuraavaksi vuodeksi takaisin Ilvekseen, jossa nousi avauskokoonpanon pelaajaksi. Vuonna 1989 Mattila solmi sopimuksen Ruotsin pääsarjassa pelanneen GIF Sundsvallin kanssa. Hän esiintyi kaudella 14 ottelussa ja palasi kauden päätteeksi jälleen Ilvekseen.

Seuraavan neljän ja puolen kauden aikana Mattila oli Ilveksen runkopelaajia. Hän oli mukana voittamassa Suomen Cupia vuonna 1990 Ilveksen päihittäessä Helsingin Jalkapalloklubin finaalissa 2–1. Hänet nimitettiin joukkueen kapteeniksi 1993 ja oli virassa myös kauden 1994 alkupuolen. Kesällä 1994 talousvaikeuksien kanssa kamppaillut Ilves päästi Mattilan siirtymään Finnairin Palloilijoiden riveihin, jossa hän pelasi puolitoista kautta. Mattila palasi vielä kasvattajaseuraansa Ilvekseen ja pelasi yhden kauden ennen lopettamistaan 29-vuotiaana. Hän pelasi uransa aikana yhteensä 194 pääsarjaottelua ja onnistui maalinteossa 24 kertaa.

## Saavutukset
* Suomen Cup 1990

## Lähteet
Abdul Majeed Waris

**Abdul Majeed Waris** (s. 19. syyskuuta 1991 Tamale, Ghana) on ghanalainen jalkapalloilija, pelipaikaltaan hyökkääjä. Hän edustaa kaudella 2014–2015 Turkin Superliigan Trabzonsporia.

Waris aloitti ammattilaisuransa Ruotsissa Allsvenskanin Häckenissä, jota hän edusti kaudet 2010–2012. Sarjan toiseen sijaan päättyneen kolmannen Häcken-kauden jälkeen Waris siirtyi Venäjän liigan Spartak Moskovaan, jossa hänen peliaikansa jäi vähäiseksi. Waris pelasi kevään 2014 lainalla Ranskan Ligue 1:n Valenciennesissa ja siirtyi saman vuoden syksyllä Trabzonsporiin.

Waris on pelannut Ghanan maajoukkueessa vuodesta 2012 lähtien. Yhteensä hän on pelannut 19 maaottelua ja tehnyt niissä neljä maalia (tilanne 14. joulukuuta 2014). Waris oli mukana MM-kisoissa 2014, joissa hän pelasi kaksi ottelua.

## Lähteet
Pasi Välimaa

**Pasi Välimaa** (4. helmikuuta 1968 Uusikaupunki – 6. heinäkuuta 2019 Béziers, Ranska) oli ruotsinsuomalainen tekstiilitaiteilija.

Välimaa matkusti vuonna 1988 kesätöihin Ruotsiin ja asettui sen jälkeen sinne pysyvästi asumaan. Hän opiskeli vuosina 1989–1992 Tukholman yliopistossa teatteri- ja kirjallisuustiedettä ja vuosina 1992–1997 Konstfackissa tekstiilitaidetta ja muotoilua. Vuosina 2009–2017 hän toimi professorina Göteborgin yliopiston Högskolan för design och konsthantverk -koulutusyksikössä. Hän asui Ranskassa.

Välimaan ensimmäinen yksityisnäyttely oli vuonna 1995, ja hän on osallistunut yhteisnäyttelyihin muun muassa Ruotsissa, Suomessa, Britanniassa, Ranskassa, Australiassa ja Itävallassa.

## Palkinnot ja tunnustukset
*2004 The Nordic Award in Textiles (Stiftelsen Fokus -säätiö)
*2014 Prinssi Eugenin mitali (Ruotsin kuningashuone)

## Lähteet
Iron Sky: The Coming Race

**Iron Sky: The Coming Race** on vuonna 2019 ensi-iltansa saanut science fiction -komediaelokuva, jonka on ohjannut Timo Vuorensola. Se on elokuvan *[[Iron Sky]]* (2012) jatko-osa, ja se sijoittuu vuoteen 2047. Elokuvan pääosissa ovat Lara Rossi, Vladimir Burlakov, Kit Dale, Julia Dietze, Stephanie Paul, Tom Green ja Udo Kier. Elokuvan suomalaisnäyttelijöitä ovat Tero Kaukomaa, Jukka Hildén ja Kari Ketonen.

*Iron Sky: The Coming Race* sai ensi-iltansa 16. tammikuuta 2019. Se oli Suomen kallein näytelmäelokuva 20 miljoonan euron budjetilla. Jotta elokuva olisi tehnyt voittoa, sen olisi pitänyt tekijöiden arvion mukaan vähintään kaksinkertaistaa alkuperäisen elokuvan katsojamäärät. Suomen ensi-iltajaksolla elokuva sai kuitenkin vain murto-osan alkuperäisen elokuvan katsojaluvuista ja kriitikoiden arviot ovat olleet pääosin murskaavia. Suomessa elokuva keräsi lopulta noin 30&nbsp;000 katsojaa. Myös taloudellisesti elokuva oli hyvin tappiollinen, ja se tuotti kansainvälisesti noin 400&nbsp;000 dollaria.

## Näyttelijät

## Tuotanto
Elokuvaa alettiin kuvata Belgiassa jo vuonna 2015, mutta ongelmat alkoivat kuvausten päätyttyä. Keväällä 2017 efekteistä vastaava yritys tarkasti kustannuslaskelmiaan, ja yhtäkkiä elokuvan budjetista puuttuikin 2,5 miljoonaa. Viivästyksen takia yksi elokuvan tärkeä rahoittaja Universal Studios vetäytyi hankkeesta, ja koko tuotanto jouduttiin keskeyttämään. Projekti ehti olla pysähdyksissä 1,5 vuotta, ennen kuin se lopulta valmistui vuonna 2019.

Elokuvan tunnuskappaleena on Sunrise Avenuen tammikuussa 2019 julkaisema ”Iron Sky”.

## Vastaanotto

*Iron Sky: The Coming Race* sai kriitikoilta pääosin negatiivisen vastaanoton. Helsingin Sanomien kriitikko Juho Typön mielestä elokuva on ”aivan hirveän huono”. Yle Uutisten Jonni Aromaa kirjoitti sen olevan "yksi huonoimpia elokuvia, joita olen koskaan nähnyt".

## Lähteet

## Aiheesta muualla
* Virallinen sivusto 
*
Tuulikki Metsola

**Paula Tuulikki Metsola** (s. 12. joulukuuta 1938 Helsinki) on suomalainen matkaopas, eläkeläinen ja kirjailija. 

Metsolan vanhemmat olivat kauppaedustaja Aarne Vilho Rothberg ja Anna Kristiina Luhtasela. Hän kävi keskikoulun ja lukiota. Metsola on asunut Ahvenanmaalla ja vuodesta 2002 Tuusniemellä. 

## Teoksia
* *Helenan loma* : nuorisoromaani. Päivä, Hämeenlinna 1973
* *Kastelholman sankari* ; kuv. Salli Parikka. Karas-sana, Helsinki 1978
* *Silta-Annan tupa* : romaani. Päivä, Hämeenlinna 1978
* *Runopisaroita (ystävilleni)*. T. Metsola, Jomala 1980
* *Seikkailu Bomarsundissa* ; kuv. Salli Parikka. Karas-sana, Lohja 1980
* *Surusta puhkesi kukka* : elämäkertaromaani Gustava Andersonista. RV-kirjat, Vantaa 1982
* *Rakkaus vaatii ratkaisun* : romaani. Päivä, Hämeenlinna 1983
* *Vaarallinen leikki* ; kuvat Salli Parikka-Kuuva. Karas-sana, Lohja 1983
* *Saariston äiti Teresa*. SLEY-kirjat, Helsinki 1987
* *Viikinkiaarre*. Päivä, Hämeenlinna 1989
* *Kallioluolan arvoitus*. Päivä, Hämeenlinna 1991
* *Silta-Anna, Jumalan timantti* : romaani. Kirjaneliö, Helsinki 1991
* *Kadonnut kivi*. Päivä, Hämeenlinna 1993
* *Karkaileva koira*. Päivä, Hämeenlinna 1994
* *Mukavaa ja vakavaa* : kaskuja. T. Metsola, Mariehamn 1995
* *Salapolttajien jäljillä*. Päivä, Hämeenlinna 1995
* *Varjosta valoon* : romaani. Päivä, Hämeenlinna 2002
* *"Oli rannalla mökki niin harmaa..."* : muistelma. Omakustanne 2005
* *Elämän vaot*. Tuulikki Metsola, Tuusniemi 2008

## Lähteet
David Oyelowo

**David Oyelowo** (s. 1. huhtikuuta 1976 Oxford, Oxfordshire, Englanti) on englantilainen näyttelijä. Hänet tunnetaan muun muassa rooleistaan elokuvissa *[[Apinoiden planeetan synty]]* (2011), *Middle of Nowhere* (2012), *[[Lincoln (vuoden 2012 elokuva)|Lincoln]]* (2012) ja *[[The Butler]]* (2013). Vuonna 2014 hän näytteli Martin Luther Kingiä draamaelokuvassa *[[Selma (elokuva)|Selma]]*, josta hän sai parhaan miespääosan Golden Globe -ehdokkuuden.

## Filmografia

## Aiheesta muualla
*
Dmitri Saveljev

**Aleksandr Olegvitš Tjukavin** (, s. 21. helmikuuta 1979, Murmansk Neuvostoliitto) on venäläinen tukimiehenä pelaava jääpalloilija, joka edustaa Moskovan Dynamoa. Hän on menestyksellisimpiä jääpalloilijoita maailmassa uran jatkuessa huipputasolla vielä lähes 20 vuoden jälkeen.

## Saavutukset
**Seurajoukkueissa**
* 12 Venäjän mestaruutta vuosina 1999, 2002, 2003, 2004, 2005 Vodnikin riveissä sekä 2006, 2007, 2008, 2009, 2010, 2012 ja 2013 Moskovan Dynamossa,
* 2 Venäjän mestaruushopeaa 2001 Vodnikin riveissä ja 2011 Moskovan Dynamon riveissä,
* 5 Jääpallon maailmancup voittoa: 2003 ja 2004 Vodnikin riveissä sekä 2006, 2007 ja 2013 Moskovan Dynamon riveissä, 
* 6 Jääpallon Euroopan cup voittoa: 2002, 2003 ja 2004 Vodnikin riveissä sekä 2006, 2008 ja 2009 Moskovan Dynamon riveissä,
* 4 Jääpallon Champions Cup voittoa: 2004 Vodnikin riveissä sekä 2006, 2008 ja 2013 Moskovan Dynamon riveissä.

**Maajoukkueessa**
* 7 maailmanmestaruutta vuosina 2004, 2006, 2007, 2008, 2011, 2013 ja 2014,
* 4 maailmanmestaruushopeaa vuonna 2005, 2009, 2010 ja 2012 MM-kisoissa,
* 1 maailmanmestaruuspronssi 2004.

## Lähteet
* Saveljev Bandysidan-tietokannassa
* Saveljev rusbandy.ru-tietokannassa
Ivan Maksimov

**Ivan Ivanovitš Maksimov** (, s. 24. kesäkuuta 1973, Krasnojarsk Neuvostoliitto) on venäläinen jääpallovalmentaja. Hän toimii Superliigassa pelaavan HK Vodnikin päävalmentajana.

## Saavutukset
**Seurajoukkueissa**
* 8 Venäjän mestaruutta: 2001, 2007, 2008, 2009, 2010, 2012, 2013, 2015
* 4 Venäjän mestaruushopeaa 1999, 2000 ja 2003 Jenisein riveissä ja 2011 Moskovan Dynamon riveissä,
* 3 Jääpallon maailmancup voittoa: 2006, 2007 ja 2013 Moskovan Dynamon riveissä, 
* 3 Jääpallon Euroopan cup voittoa: 2006, 2008 ja 2009 Moskovan Dynamon riveissä,
* 4 Jääpallon Champions Cup voittoa: 2004 Vodnikin riveissä sekä 2006, 2008 ja 2013 Moskovan Dynamon riveissä.

**Maajoukkueessa**
* 4 maailmanmestaruutta: 2001, 2007, 2008, 2011
* 5 MM-hopeaa: 2003, 2005, 2009, 2010 ja 2012
* 1 MM-pronssi: 2004

**Henkilökohtaisesti**
* Kaudella 2005-2006 teki seuransa Neftjanikin maaliennätyksen eli 71 maalia Venäjänä pääsarjassa. Yhdessä otteluista hän teki kaikkiaan 12 maalia.

## Lähteet
* Maksimov Bandysidan-tietokannassa
* Maksimov rusbandy.ru-tietokannassa
Denis Slautin

**Denis Aleksejevitš Slautin** (, s. 2. helmikuuta 1976 Kirov, Neuvostoliitto) on kazakstanilainen jääpalloilija, pelipaikaltaan hyökkääjä. Hän edustaa Kirovin Rodinaa. 

Slautinin kasvattajaseura on Kirovin Rodina. Sen jälkeen hän on pelannut Venäjän mestaruussarjaa Rodinan lisäksi Dynamo Kazanissa. Hän palasi syksyllä 2012 takaisin kasvattajaseuransa Rodinan riveihin.
 
Slautin on edustanut Kazakstania kaudesta 2002 lähtien. Hän on ollut voittamassa MM-kisoissa neljää pronssia. 

## Saavutukset
**Seurajoukkueissa**
* kerran Venäjän mestaruushopeaa 2012 Dynamo Kazanin joukkueessa,
* 2 kertaa Venäjän mestaruuspronssia 2006 Rodinan ja 2009 Dynamo Kazanin joukkueessa,

**Maajoukkueessa**
* 4 kertaa MM-pronssia: 2003, 2012, 2013 ja 2014,

## Lähteet
* Slautin Bandysidan-tietokannassa
* Slautin rusbandy.ru - tietokannassa
Emily Nishikawa

**Emily Nishikawa** (s. 26. heinäkuuta 1989 Whitehorse, Yukon) on kanadalainen maastohiihtäjä. Nishikawa edustaa kotikaupunkinsa Whitehorse Cross Country Ski Clubia.

Nishikawa debytoi maastohiihdon maailmancupissa tammikuussa 2008 ollen Canmoren 10 kilometrin vapaan hiihtotavan kilpailussa 53:s. Ensimmäiset maailmancupin pisteensä hän saavutti joulukuussa 2014 sijoituttuaan Davosin 10 kilometrin perinteisen hiihtotavan kilpailussa sijalle 29. Parhaimmillaan hän on sijoittunut yksittäisessä maailmancupin kilpailussa 23:nneksi Lahden 10 kilometrin perinteisen kilpailussa maaliskuussa 2015 ja Davosin 10 kilometrin vapaan hiihtotavan kilpailussa joulukuussa 2018. Tour de Skin 2018–2019 päätösetapin osuusajoissa hän oli 20:s.

Nishikawa osallistui Sotšin talviolympialaisiin 2014 ollen viestissä 13:s, yhdistelmäkilpailussa 40:s ja 30 kilometrillä 44:s. Pyeongchangin olympialaisissa 2018 hän oli parhaimmillaan 30 kilometrin perinteisellä 30:s. Hän on myös osallistunut neljiin MM-kilpailuihin vuosina 2013, 2015, 2017 ja 2019 ollen parhaimmillaan 29:s 10 kilometrin vapaan hiihtotavan kilpailussa Falunissa 2015.

## Lähteet
* http://data.fis-ski.com/dynamic/athlete-biography.html?sector=CC&competitorid=119753&type=result&category=WSC&season=ALL&sort=&discipline=ALL&position=&place=&Submit=Search&limit=50
Nathalie von Siebenthal

**Nathalie von Siebenthal** (s. 30. syyskuuta 1993) on uransa vuonna 2019 lopettanut sveitsiläinen maastohiihtäjä, joka edusti Turbach-Bisseniä.

Von Siebenthal saavutti Almatyn alle 23-vuotiaiden MM-kilpailuissa 2015 kultaa 15 kilometrin  yhdistelmäkilpailussa ja pronssia 10 kilometrin vapaan hiihtotavan kilpailussa. Falunin MM-kilpailuissa 2015 hän oli 10 kilometrin vapaan hiihtotavan kilpailussa kuudes, 15 kilometrin yhdistelmäkilpailussa 22:s ja 30 kilometrin perinteisen hiihtotavan yhteislähtökilpailussa 23:s. Lahden MM-kilpailuissa 2017 hän sijoittui yhdistelmäkilpailussa neljänneksi, 30 kilometrin vapaan hiihtotavan yhteislähtökilpailussa 11:nneksi ja 10 kilometrin perinteisellä 30:nneksi sekä viestissä Sveitsin joukkueen kolmannen osuuden hiihtäjänä seitsemänneksi. Pyeongchangin olympialaisissa 2018 hän oli 10 kilometrin vapaalla ja 15 kilometrin yhdistelmähiihdossa kuudes, 30 kilometrin perinteisen tyylin yhteislähtökilpailussa 22:s sekä viestissä seitsemäs. Seefeldin MM-kilpailuissa 2019 hän sijoittui 30 kilometrin vapaan hiihtotavan yhteislähtökilpailussa seitsemänneksi, 15 kilometrin yhdistelmäkilpailussa 18:nneksi ja viestissä seitsemänneksi.

Maailmancupissa von Siebenthal kilpaili ensimmäisen kerran Davosissa joulukuussa 2013 sijoittuen 15 kilometrin vapaan hiihtotavan kilpailussa 56:nneksi. Ensimmäisen maailmancupin pisteensä hän saavutti joulukuussa 2014 oltuaan Davosin 10 kilometrin perinteisen hiihtotavan kilpailussa 30:s. Tour de Skin kokonaiskilpailussa hän oli 2015 seitsemästoista ja 2016 viidestoista. Kymmenen parhaan joukkoon hän sijoittui maailmancupissa ensimmäisen kerran oltuaan seitsemäs Nové Měston 10 kilometrin vapaan hiihtotavan kilpailussa tammikuussa 2016. Tour de Skin 2016–2017 kokonaiskilpailussa hän sijoittui kahdeksanneksi. Tourin yksittäisellä etapilla hän sijoittui parhaimmillaan kuudenneksi. Joulukuussa 2017 von Siebenthal saavutti toistaiseksi parhaan sijoituksensa oltuaan Davosin 10 kilometrin vapaan hiihtotavan kilpailussa viides.

Maansa mestaruuskisoissa von Siebenthal saavutti kolme kultamitalia vuosina 2014–2016. 

## Lähteet
Manolo Gabbiadini

**Manolo Gabbiadini** (s. 26. marraskuuta 1991 Calcinate) on italialainen jalkapalloilija, joka edustaa Serie A:ssa pelaavaa Sampdoriaa. Hän on kotimaansa lisäksi pelannut kaksi vuotta Englannissa. Vasenjalkaisen Gabbiadinin pelipaikka on hyökkääjä. Hän kuuluu myös Italian jalkapallomaajoukkueeseen.

## Seurajoukkueura
Gabbiadini on Atalanta BC:n kasvatti. Hän edusti bergamolaisseuraa vuodet 2009–2012 käyden välillä lainalla Serie B:n AS Cittadellassa. Elokuussa 2012 Juventus osti Gabbiadinin siten, että puolet hänen pelaajaoikeuksistaan kuului yhä Atalantalla. Kauden 2012–2013 Gabbiadini vietti lainalla Bologna FC:ssä pelaamatta Juventuksessa yhtään ottelua. Kesällä 2013 Gabbiadini siirtyi Sampdoriaan. Nyt Atalantan puolisko Gabbiadinin oikeuksista siirtyi Sampdorialle, mutta toinen puolisko pysyi yhä Juventuksella. Avauskaudellaan Sampdoriassa Gabbiadini teki viisi maalia. Tammikuussa 2015 Gabbiadini siirtyi niin ikään Serie A:ssa pelaavaan SSC Napoliin. Tammikuusta 2017 tammikuuhun 2019 hän edusti Englannin Valioliigassa pelaavaa Southamptonia.

## Maajoukkueura
Nuorten maajoukkueissa esiintynyt Gabbiadini teki debyyttinsä Italian jalkapallomaajoukkueessa elokuussa 2012 Englantia vastaan ystävyysottelussa. Kahden vuoden päästä, eli vuonna 2014 hänet kutsuttiin uudelleen maajoukkueen mukaan pelaamaan ystävyysottelua Albaniaa vastaan.

## Muuta
Myös Gabbiadinin sisko Melania Gabbiadini on jalkapalloilija. Hän on pelannut yli kymmenen vuotta Italian maajoukkueessa.

## Lähteet
* 
* http://www.national-football-teams.com/player/48325/Manolo_Gabbiadini.html
Jitka Landová

**Jitka Landová** (s. 20. heinäkuuta 1990) on tšekkiläinen ampumahiihtäjä.

Sotšin olympialaisissa 2014 Landová oli mukana Tšekin neljänneksi sijoittuneessa naisten viestijoukkueessa. Ampumahiihdon maailmancupissa Landová on sijoittunut parhaimmillaan henkilökohtaisessa kilpailussa kahdeksanneksitoista Östersundin takaa-ajokilpailussa kaudella 2014-2015. Viestissä Landová sijoittui kolmanneksi Hochfilzenissä samalla kaudella. Hänen kanssaan viestijoukkueeseen kuuluivat Eva Puskarčíková, Gabriela Soukalova ja Veronika Vitkova.

## Lähteet

## Aiheesta muualla

*
Keisarimanukki

**Keisarimanukki** (*Manucodia comrii*) on paratiisilintujen heimoon kuuluva varpuslintu.

## Levinneisyys
Keisarimanukkia tavataan Papua-Uudessa-Guineassa. Lajia on kuvattu melko yleisestä runsaslukuiseksi. Se on luokiteltu elinvoimaiseksi.

## Lähteet
Danilo (jalkapalloilija, 1996)

**Danilo Barbosa da Silva** (eli **Danilo**; s. 28. helmikuuta 1996 Simões Filho) on brasilialainen jalkapalloilija, joka edustaa Ranskan Ligue 1:ssä pelaavaa OGC Nicea. Vasenjalkainen Danilo on pelipaikaltaan puolustava keskikenttäpelaaja.

## Ura
### Seurajoukkueura
Danilon kasvattajaseura on Vasco da Gama, jota hän edusti aikuisten tasolla keväällä 2014. Hän debytoi Série A:ssa huhtikuussa 2014. Kesällä 2014 Danilo siirtyi Portugalin Primeira Ligan SC Bragaan. Bragassa Danilo teki ensimmäisellä kaudellaan 23 ottelussa kaksi maalia. Sittemmin hän on pelannut myös lainalla espanjalaisseura Valenciassa, portugalilaisseura Benficassa ja belgialaisessa Standard Liègessa kunnes siirtyi kesällä 2018 Niceen. 

### Maajoukkueura
Danilo oli mukana vuonna 2013 alle 17-vuotiaiden MM-kisoissa Abu Dhabissa, jossa Brasilia eteni puolivälieriin. Hän on pelannut myös alle 20-vuotiaiden maajoukkueessa.

## Lähteet
*
Väinö Vihma

**Väinö Géza Vihma** (vuoteen 1938 **Wichmann**; 21. kesäkuuta 1907 Budapest, Unkari – 11. elokuuta 1958 Mikkeli) oli Helsingin kauppakorkeakoulun kauppaoikeuden professori.

Vihman vanhemmat olivat professori Yrjö Wichmann ja opettaja Julia Maria Herrman. Sukunimensä hän vaihtoi Vihmaksi vuonna 1938. Unkarissa syntynyt Vihma opiskeli lakitieteitä Suomessa 1920-luvun lopulla, mutta teki myös opintomatkoja, 1928 Saksaan ja Unkariin ja 1930 Ruotsiin, Viroon ja Norjaan.  Lakitieteen kandidaatiksi hän valmistui 1930 ja sai varatuomarin arvon 1933. Lakimiesuransa alussa Vihma toimi asianajajana, mutta 1933 hänestä tuli korkeimman oikeuden ylimääräinen virkamies ja 1935 hän siirtyi Turun hovioikeuteen, jossa eteni sihteeriksi 1947. Turussakin Vihma toimi silti virkatyönsä ohella asianajajana, 1940 ja 1941–1944 hän oli sotatuomarina ja 1947 hänen nimitettiin Itä-Suomen hovioikeudenasessoriksi.

Sotien jälkeen Vihma suuntautui tutkimukseen, lakitieteen tohtoriksi hän väitteli 1945 vakuutusoikeuden alalta ja julkaisi 1949 tutkimuksen palovakuutussopimuksista. Helsingin yliopiston kauppaoikeuden dosentti hänestä tuli keväällä 1947 ja hoidettuaan samalla siviilioikeuden apulaisen virkaa hänet nimitettiin siihen 1948. Sopimusoikeuden alalta Vihma julkaisi 1950 teoksen *Sopimussakko* ja 1957 teoksen *Suorituksen mahdottomuus*. Helsingin kauppakorkeakoulun kauppaoikeuden professoriksi 1952 nimitetty Vihma oli huolellinen tutkija ja pidetty opettaja, Helsingin yliopistossa hän jatkoi työtään dosenttina. Vihma toimi useissa luottamus- ja asiantuntijatehtävissä, kuten kirkkolakia ja yhdistyslakia koskeneissa komiteoissa. Hän kuoli vain 51-vuotiaana 1958.

Vihman puoliso vuodesta 1936 oli Sylvi Onerva Kujala (s. 1910).

## Lähteet
Lyhytpyrstömanukki

**Lyhytpyrstömanukki** (*Manucodia jobiensis*) on paratiisilintujen heimoon kuuluva varpuslintu.

## Levinneisyys
Lyhytpyrstömanukkia tavataan Indonesiassa ja Papua-Uudessa-Guineassa. Lajin on raportoitu olevan paikallisesti yleinen. Se on luokiteltu elinvoimaiseksi.

## Lähteet
Beijing Olympic Green Circuit

**Beijing Olympic Green Circuit** on katurata Pekingin Olympiapuistossa Kiinassa. Se valmistettiin vuodeksi 2014 Formula E -sarjan osakilpailua varten. Radalla kilpailtiin ensimmäistä kertaa 13. syyskuuta 2014.

## Voittajat
### Formula E

## Lähteet
*Beijing Circuit  FormulaE.com 
*Beijing Olympic Park racingcircuits.info
Vanessa Hinz

**Vanessa Hinz** (s. 24. maaliskuuta 1992) on saksalainen ampumahiihtäjä. Hän hiihti kolmannen osuuden kultaa voittaneessa Saksan viestijoukkueessa Kontiolahden MM-kilpailuissa 2015. Hän hiihti avausosuuden MM-kultaa voittaneissa Saksan sekaviestijoukkueessa ja naisten viestijoukkueessa Hochfilzenissä 2017. Hän oli samoissa kisoissa lisäksi kuudes pikakilpailussa ja kahdeksas normaalimatkalla. Pyeongchangin olympialaisissa 2018 hän sijoittui pikakilpailussa viidenneksi ja takaa-ajossa 13:nneksi. Östersundin MM-kilpailuissa 2019 hän saavutti hopeaa sekaviestissä. Anterselvan MM-kilpailuissa 2020 hän sai normaalimatkalla ja viestissä hopeaa. Lisäksi hän oli takaa-ajossa viides ja pikakilpailussa 14:s. Pokljukan MM-kilpailuissa 2021 hän saavutti viestissä hopeaa. Henkilökohtaisilla matkoilla hän sijoittui takaa-ajossa kuudenneksi, yhteislähdössä kymmenenneksi ja pikakilpailussa 12:nneksi. Pekingin olympialaisissa 2022 hän sai viestissä pronssia sekä oli normaalimatkalla neljästoista ja yhteislähdössä viidestoista.

Hinz saavutti ensimmäisen voittonsa ampumahiihdon maailmancupin osakilpailussa Kontiolahden yhteislähdössä maaliskuussa 2018. Tätä ennen hän oli parhaimmillaan sijoittunut neljänneksi Nové Měston takaa-ajokilpailussa kaudella 2014-2015 ja yhteislähdössä kaudella 2016–2017. Toisen palkintokorokesijoituksensa hän saavutti oltuaan kolmas Anterselvan yhteislähdössä tammikuussa 2019. Maailmancupin kokonaiskilpailussa hän sijoittui kymmenenneksi 2017–2018, normaalimatkan cupissa toiseksi kaudella 2016–2017 ja yhteislähtöcupissa kolmanneksi 2017–2018.

Hinz oli 2013 Obertillachissa juniorien MM-kilpailussa voittamassa maailmanmestaruutta Saksan viestijoukkueessa. Ampumahiihdon EM-kilpailuissa Hinz on ollut voittamassa Saksan viestijoukkueessa kultaa ja hopeaa.

## Lähteet
*
Samuel Crompton

**Samuel Crompton** (3. joulukuuta 1753 – 26. kesäkuuta 1827) oli englantilainen keksijä ja kehräämökoneiden uranuurtaja. Hän jatkoi James Hargreavesin ja Richard Arkwrightin aloittamaa kutomakoneiden kehitystä ja rakensi vuonna 1779 nimellä ”spinning mule” (suomeksi ”kehruu-muuli”) tunnetun koneen, jolla saatiin aikaan jopa lujempaa lankaa kuin käsin kehräämällä. Tätä konetta pidetään yhtenä tärkeimmistä teollisen vallankumouksen aikana kehitetyistä tekstiiliteollisuuden koneista.

## Lähteet

## Asiasta muualla
* Essay on Samuel Crompton. 
* Samuel Crompton and Hall 'i 'th Wood.
Stack Overflow

**Stack Overflow** on vuonna 2008 avattu verkkosivusto, jonka pääaiheena on ohjelmointi, ohjelmistoarkkitehtuuri, tietoturva ja muihin niihin liittyvien ongelmien ratkaiseminen ja niistä keskusteleminen (kysymys–vastaus-sivusto, ”Q&A”).

Sivustolle kuka tahansa voi lähettää ohjelmointiin liittyviä kysymyksiä ja siihen liittyvää ohjelmakoodia. Kysymysten laajuus vaihtelee aloittelijan ongelmista aina vaativimpiin kokonaisuuksiin. Sivustolla painotetaan omaa ongelmanratkaisukykyä, tiedon etsintää (jo kertaalleen ratkaistu ongelma) ja ymmärrystä ohjelmoinnista ja itse ongelmasta, ennen kuin lähetetty kysymys katsotaan aiheelliseksi. 

Stack Overflow on ohjelmointiaiheisista sivustoista maailman suosituin ja merkittävä tiedon lähde jopa henkilöille, jotka eivät ohjelmoi pääsääntöisesti. Moni päätyy sivustolle hakukoneiden kautta etsittyään vastausta ongelmaan.

## Historia
Stack Overflow'n kilpailija sen alkuaikoina oli Experts Exchange -sivusto, jolle SO perustettiin ilmaiseksi vastineeksi. EE:n kyseenalaiset bisnesmenetelmät, kuten maksumuuri, vaikka sivuston sisältö näkyi hakukoneissa, johtivat EE:n konkurssiin 2001.

Keväällä 2014 sivustolla oli 2,7 miljoonaa rekisteröitynyttä käyttäjää ja 7,1 miljoonaa kysymystä. Suosituimmat aiheet (*tagit*) olivat: Java, JavaScript, C#, PHP, Android, jQuery, Pythonja HTML.

Toukokuussa 2021 alankomaalainen Prosus N.V. ilmoitti ostavansa Stack Overflow'n 1,8 miljardilla dollarilla.
Prosus N.V. on eteläafrikkalaisen Naspersin Alankomaissa päämajaansa pitävä Internetiin sijoittava divisioona ja noteerattu Amsterdamin pörssissä.

Stack Overflow antoi vuonna 2022 porttikiellon ChatGPT:n käyttäjille koska vastaukset ovat usein virheellisiä vaikka näyttävät uskottavilta.

## Lähteet
Bugisit

**Bugisit** ovat Indonesian Sulawesin saarelta lähtöisin oleva kansa. Heidän äidinkielensä on austronesialaisiin kieliin kuuluva bugin kieli. Bugislaisia on noin viisi miljoonaa. Etniseltä taustaltaan bugisit ovat malaijeja. Bugisit ovat Etelä-Sulawesin provinssin runsasväkisin kielellinen ja etninen ryhmä.

Bugisväestöä muutti runsaasti pois Sulawesilta Hollannin Itä-Intian kauppakomppanian otettua nykyisen Indonesian alue hallintaansa 1600-luvulla. Bugisyhteisöjä syntyi Jaavalle, Sumatralle ja Borneolle, sekä nykyisen Malesian Thaimaan ja Kambodžan alueelle.

## Lähteet